section_heading: Izgradnja i uporaba
paragraph_text: Toranj je postao simbol Azijskih igara koje su se 2006. održale u Katru. Razlog tome bila je njegova veličina i blizina glavnom mjestu događaja - Međunarodnom stadionu Khalifa. U tornju se tijekom turnira čuvao plamen Azijskih igara čime je postavljen novi rekord o visini na kojoj se nalazio plamen igara. Tijekom samog odvijanja Azijskih igara, plamen je bio vidljiv u cijeloj Dohi.